google/wiki40b huggingface dataset:
Minna Canth

Bakgrunn

Minna Canth var født i 1844 i Tammerfors, men familien flyttet til Kuopio i 1853. 
I 1865 giftet hun seg med Johan Ferdinand Canth, som var lærer i Jyväskylä. Etter hans død i 1879 flyttet hun tilbake til Kuopio og begynte å skrive.

Forfatterinne, salongvertinne

Omkring henne oppstod en litterær salong, som samlet unge forfattere og konstlere som Karl August Tavaststjerna, Jean Sibelius og Akseli Gallen-Kallela.
Hun skrev mest på finsk, men også på svensk. Hennes mest kjente verk er Työmiehen vaimo ("Arbeiderens hustru", drama, 1885), Hanna (roman, 1886), Salakari ("Blindskjær", roman, 1887), Kauppa-Lopo (novelle, 1889), Papin perhe ("Prestens familie", drama, 1891), Sylvi (drama, skrevet på svensk, 1893) og Anna Liisa (drama, 1895).
Stilistisk skrev hun europeisk realisme med inflytelse av Georg Brandes' litterær teori. Hun kritiserte kraftig problemer i det finske samfunnet, spesielt kvinnens stilling.
Minna Canth døde 53 år gammel i 1897. Siden 2007 er hennes fødselsdag 19. mars en vedtatt flaggdag i Finland.
Mørkets hjerte

Kritikk for rasisme

Joseph Conrad har blitt karakterisert som rasist av den nigerianske forfatteren Chinua Achebe på grunn av måten han fremstilte afrikanere i Mørkets hjerte. Achebe påpeker at Conrad fremstiller afrikanere som «avhumaniserte og degraderte», og som primitive mennesker nærmest uten språk. Denne karakteristikken har imidlertid fått liten gjennomslag og konsensusen i litteraturforskningsmiljøene er at hans bok er en sterk kritikk av kolonialismen. Conrad skildrer europeernes fremferd og overgrep mot lokalbefolkningen på en måte som til da var svært sjeldent.
Jintan

Jintan (kinesisk: 金坛; pinyin: Jīntán) er et byfylke i Jiangsu i Folkerepublikken Kina. Det ligger under byprefekturet Changzhou.
Befolkningen var på 543 212 innbyggere i 1999.

Kulturminner

Det neolittiske Sanxingcun-funnstedet (Sanxingcun yizhi, 三星村遗址) ble i 2006 tilføyd på Folkerepublikken Kinas liste over kulturminner.
Phalacrocorax

Biologi

Storskarver og toppskarver, som skiller seg fra hverandre gjennom toppskarvenes fjærpryd (fjærtopp) i hoderegionen, måler omkring 55–100 cm og kan veie opp mot 4 kg, men den tyngste arten (galapagosskarv) er ikke flygedyktig og har kun rudimentært utviklede vinger (typisk cirka 25 cm lange). Fjærdrakten domineres av en mørk overside, i de fleste tilfeller av sort med svake innslag av andre farger, og enten mørk (for det mest sort) eller hvit underside. Rødfotskarv og hvithalsflekkskarv er unntakene hva farger angår. Førstnevnte har gråfarget fjærdrakt med markeringer i sølv og hvitt, mens vingene er mørkegrå på oversiden med innslag av sølv. Sistnevnte har en olivenbrun til skinnende bronsefarget overside på vingene, som er dekket med spredte, små, runde, sorte prikker. De største artene kan ha et vingespenn på opp mot 160 cm eller mer, som storskarven.

Utdødd i senere tid

Én art som var endemisk for Beringøya (del av Kommandørøyene, 175 km øst av Kamtsjatkahalvøya i Beringhavet) døde ut i cirka 1852; brilleskarv (P. perspicillatus). Det ble funnet fem eksemplarer av arten, alle i 1840-åra. Den skal ha vært vanlig rundt 1741, da den opprinnelig ble oppdaget. Hekkeområdene ble imidlertid kolonisert av mennesker i 1826, men i 1882 fortalte beboerne der at de siste fuglene ble sett for 30 år siden. Arten ble jaktet som mat fra 1820-åra og framover, noe som altså ledet til utryddelsen.
Åpen liste

Valg med åpen liste er en variant av listevalg der velgere kan endre på rekkefølgen på stemmeseddelen. Alternativet er lukket liste, der bare de politiske partiene og deres aktive medlemmer har mulighet til å påvirke kandidatenes prioritering. Det finnes flere varianter av åpne lister, og de kan variere fra relativt lukkede lister der en kandidat må ha et viss antall stemmer (eller strykninger) for å bli valgt blant kandidatene på listen, til helt åpne lister der rekkefølgen på kandidatene fritt kan endres av velgerne. Ved bruk av frie lister kan også navn fra andre partier inkluderes på stemmeseddelen.
Forholdstallsvalg med åpen liste er utbredt i Europa og brukes blant annet i alle de nordiske landene. Bruk av åpne lister i praksis varierer, og i Finland skriver man et tresifret nummer ved kandidatene, mens i Italia skriver man navnet på ens ønskede kandidater i blanke felt under partinavnet.
Andrea Pinamonti

Klubbkarriere

Pinamonti kom til Inter i 2013, hvor han først og fremst ble hentet for å spille på ungdomslaget. Han ble senere tatt opp til A-stallen og fikk fornyet kontrakten sin med Inter fram til 2021. Pinamonti fikk sin første offisielle kamp for Inter den 8. desember 2016, i en alder av 17 år, hvor han fra start spilte mot Sparta Praha i UEFA Europa League gruppespillet, en kamp som Inter vant 2-1. I Serie A fikk han sin første kamp den 12. februar 2017 mot Empoli på hjemmebanen til Internazionale, San Siro, en kamp som Inter vant komfortabelt 2-0. Pinamonti fullførte resten av sesongen hos Inter sitt ungdomslag, hvor han var med å hjelpe laget vinne seriegull i Primavera ligaen.

Landslagskarriere

Pinamonti har vært en del av det italienske ungdomslandslaget siden 2014, hvor han spilte på U15 laget, men spiller i dag på U19 laget. Han står oppført med totalt 17 mål på aldersbestemt landslag for Italia.

Personlig liv

Pinamonti ble født i byen Clen, som ligger helt nord i Italia. Han har vært en supporter av Inter helt siden han var liten. Hans store idol er Mauro Icardi, som er Inters spiss og kaptein.
Kjellestad

Kjellestad er en tidligere storgård på Stathelle i Bamble kommune. Gården ble eid av familien Blehr og herfra ble det drevet en betydelig virksomhet innen skipsrederi, verft, sagbruk og trelasthandel. Kjellestad var bl.a. eid av stortingsrepresentant m. m., Bent Blehr (født 1770, død 1828), som overtok eiendommen etter faren, Albert Blehr (død 1800) d.e.
I 1870 ble gården kjøpt av trelasthandler Christopher Henrik Holfeldt Tostrup fra Christiania for 200 000 kroner av boet etter konsul Albert Blehr. Den første tiden ble eiendommen trolig bare brukt som landsted, men de siste leveårene bodde Tostrup der mer eller mindre fast. Han døde i 1881 og i 1891 solgte enken Julie Camilla Tostrup gården til Erik Rasmussen, T.M. Kleppen og R. Rasmussen.
Den siste hovedbygningen ble bygget rundt 1840 og brant ned til grunnen i mars 1918.
Lysthus fra Kjellestad står nå i Brekkeparken, Telemark Museum.
Asaf Jah VI av Hyderabad

Bakgrunn, regentstyre

Da han var to og et halvt år etterfulgte Mahbub Ali Khan sin far Tahniyath Ali Khan som nizam. Siden han var mindreårig ble regjeringsmakten utøvd av et regentråd. Den mektige diwan Salar Jung var regent inntil sin død i 1883 og dominerte hyderabadsk politikk i perioden.
Regenten og den britiske resident hadde ulike oppfatninger av nizamens utdannelse. Salar Jung foretrakk at han skulle lære seg arabisk, persisk og urdu, i tillegg til engelsk, og at han måtte utdannes i islam. Britene var opptatt av at nizamen skulle gis en vestlig utdannelse. De sikret seg også at nizamen fikk britisk privatlærer. I tillegg til boklig lærdom, ble fysisk fostring vektlagt, og den unge nizamen drev hestesport, herunder tentpegging, samt cricket og skytesport.
Mahbub Ali Khan hadde sin første offentlige representasjonsoppgave da han som elleveåring i 1877 deltok i Delhi-durbaren der dronning Victoria ble utropt til keiserinne av India.

Herskertid

Han ble myndig i 1884 og ble da innsatt med alle fullmakter. I hans regjeringstid fant det sted jernbaneutbygging og andre moderniseringstiltak og statsadministrasjonen ble reformert. Nizam College ble etablert. På 1890-tallet ble et lovgivende råd og et regjeringsråd innført. Nizamen oppnevnte medlemmene og beholdt alle fullmakter og retten til å endre på vedtakene rådene fattet.
Mahbub Ali Khan utpekte i 1884 Deen Dayal til hoffotograf og benyttet også hans tjenester til å dokumentere offentlige arbeider og tiltak for å avhjelpe sultkatastrofene som rammet Hyderabad på slutten av 1800-tallet. Nizamens respons på sult, flom og pest er beskrevet som rask og overlegen den i Britisk India.
Mahbub Ali Khan er beskrevet som pliktoppfyllende og hengiven, en tolerant, velvillig og patriarkalsk hersker, men også som en kvinnekjær levemann og dranker.
Nizam Mahbub Ali Khan hadde en rekke titler og mottok flere æresbevisninger fra britene. Han var storkorsridder av Order of the Bath og storkommandørridder av Order of the Star of India. Han mottok også medaljen Kaisar-i-Hind.
Han ble etterfulgt på masnaden av sin sønn Oman Ali Khan.
Rosengang

Rosengang er et bindemønster som er mye brukt i åkle i Valle og Bykle i Setesdal. Ellers er dette mønsteret lite brukt i Norge, men en del brukt i Sverige. Rosengang kan ligne noe på krokbragd. Det er innslagsrips som vil si at renninga ikke vises. Det blir vevd på fire skaft og med motsatte skill. En må veve to motsatte innslag for å dekke renninga ei gang. Dette gir en noe løsere vev enn krokbragd og det går mindre garn. Med de fire ulike skillene kan en få frem utolig mange forskjellige border. I Setesdal blir noen av disse bordene kalt «krok», «holekrok», «kross og kringle» og «lusenet».
Rosengang blir også kalt rosebragd.
Lagtingsvalget på Færøyene 1974

Lagtingsvalget på Færøyene 1974 ble avholdt 7. november 1974. Javnaðarflokkurin forble det største partiet i Lagtinget, og partiets formann Atli Dam tok fatt på sin andre periode statsminister. Valget bød på liten forandring fra resultatet ved lagtingsvalget 1970, men Sjálvstýrisflokkurin doblet sin representasjon til to mandater, mens Sambandsflokkurin mistet ett av sine fem. Valgets uavhengige kandidater fikk til sammen én stemme mer enn Framburðsflokkurin, men ingen uavhengige ble representert.
Eunidiini

Utseende

Nokså små, slanke, brunlige trebukker med lyse tegninger. Antennene er omtrent så lange som kroppen.

Utbredelse

Gruppen er utbredt i Afrika og Sørøst-Asia.
More Hot Rocks (Big Hits & Fazed Cookies)

Sporliste

Alle sanger er skrevet av Mick Jagger og Keith Richards, med mindre noe annet er oppgitt.
Alghero

Språk

Et mindretall av innbyggerne i Alghero snakker en katalansk dialekt. Dette kommer av at katalanske inntrengere bosatte seg der etter at de hadde fordrevet i den opprinnelige befolkninga i 1372. Katalansk var det offisielle språket fram til 1600-tallet, da spansk overtok. Seinere ble italiensk offisielt språk, og det er det fortsatt. De siste undersøkelsene viste at 22,4 % av innbyggerne har alguerisk katalansk som førstespråk, og at 90 % av dem kan forstå språket.
Boknafjorden

Boknafjorden er en fjord i Rogaland. Fjorden er vid og åpen mot havet, og har innløp mellom Karmøy i nord og Tungeneset helt nord på Jæren i sør. Målt fra Imsen/Jarstein til Tengesdal er fjorden 94 kilometer lang. I fjordmunningen ligger en rekke øyer, der Rennesøy er den største. Midt inni er fjorden om lag 20 kilometer vid og forgrener seg i en rekke mindre side- og delfjorder (se under), foruten en rekke større øyer, der mange har ferje- og skyssbåtsamband. Store deler av fjellmassen er gammel havbunn (skifer og lignende mineralrike bergarter). Jordsmonnet på øyene er derfor fruktbart.
Fjorden deler fylket i Nord-Rogaland og Sør-Rogaland, noe som har påvirket utviklingsmulighetene i fylket sterkt. Av den grunn er det planlagt en tunnel under fjorden, Boknafjordtunnelen. Tunnelen blir verdens lengste og dypeste undersjøiske veitunnel, den blir også en del av framtidens ferjefrie E39 mellom Kristiansand og Trondheim.
Kommunene Kvitsøy, Rennesøy, Finnøy, Tysvær, Bokn og Karmøy ligger i eller ved Boknafjorden.
Verdenscupen i kortbaneløp 2018/19

Verdenscupen i kortbaneløp 2018/19 ble organisert av ISU og begynte 3. november i Calgary og ble avsluttet i februar i Torino.
Sato Kilman

Sato Kilman er en vanuatisk politiker for People's Progress Party. Han var statsminister i Vanuatu fra 26. juni 2011 til 23. mars 2013.
Kilman har tidligere vært utenriksminister i Vanuatu. Han ble statsminister etter at Edward Natapei i desember 2010 tapte et mistillitsvotum i parlamentet og måtte gi fra seg posten. Kilman var da visestatsminister. Natapei reiste spørsmål om votumet var forenlig med grunnloven og fikk 16. juni 2011 tilbake statsministerposten, men måtte gi den fra seg igjen 26. juni da parlamentet på reglementert vis valgte Sato Kilman til statsminister.
Karmøymarsjen

Karmøymarsjen er en 21 km lang turmarsj fra Kopervik til Skudeneshavn i Karmøy kommune i Rogaland. Den starter ved Kopervik videregående skole, og går over Søre Sålefjell, Burmavegen, Røyningsbu til Skudenes ungdomsskole. Turen tar omtrent 6-7 timer. I 2005 var det 155 deltakere.
Mykedroner

Mykedroner er et plateselskap lokalisert i Trondheim. Det ble grunnlagt i 1996.
Octostigmatidae

Utbredelse

De tre kjente artene er beskrevet henholdsvis fra Tonga (O. herbivora), Guangdong-provinsen i Kina (O. sinensis) og Java (O. spiniferum).
Havbugta

Havbugta er en boligeiendom på Helgøya, Ny-Hellesund i Søgne kommune. Den er kjent som et kunstnerhjem ettersom forfatteren Vilhelm Krag (1871–1933) bodde her fra 1916 til sin død i 1933.
Havbugta ble bygget i 1842 av styrmann og los Frederich Nicolaisen Langefeldt (1815–1903). I 1917 ble det kjøpt fra en senere eier av en gruppe av Vilhelm Krags venner, og gitt til Krag som gave i anledning dennes 25-årsjubileum som forfatter året før. Krag, som på denne tiden hadde konsulentarbeid hos Aschehoug som hovedbeskjeftigelse, vekslet i sin gjenværende levetid mellom hovedstaden og Havbugta. Kolleger som Gabriel Scott, Arnulf Øverland og Nordahl Grieg besøkte Krag i Havbugta. 
Huset og miljøet i Ny-Hellesund er skildret i flere av Krags dikt, særlig i samlingen Sange fra min Ø fra 1918. 
Huset eies i dag av Krags barnebarn, og er vernet som en del av det gamle bygningsmiljøet i Ny-Hellesund. Det ble totalskadet i en brann 21.3.2013.
Lobidion

Levevis

Nesten ingenting er kjent om biologien til disse billene, som tilsynelatende er ganske sjeldne.

Utbredelse

Slekten er utbredt i Sør-Amerika.
Atalja

Atalja er en bibelsk skikkelse. Hun var datter av Israel-kongen Ahab og hans tyriske dronning Jesabel og judakongen Jorams dronning (2 Kong 8,18).
Etter hennes manns og hennes sønns dårlige styre, grep Atalja makten i Judariket (2 Kong 11). Hun lot drepe alle sine sønnesønner, men prestene hadde reddet en, Joasj. Etter seks års styre, som gav innpass for fremmed gudsdyrkelse og innflytelse, ble hun styrtet, og Joasj ble konge.
Tragedien Athalie av Jean Racine bygger på disse hendelsene.
Gametis

Beskrivelse

Middelsstore, brokete fargede gullbasser. De kan ha en litt matt, grønnlig eller blåaktig metallisk glans, men er ikke spesielt blanke. De er tegnet i svart, metallfarger, gulaktig og hvitt.

Utbredelse

Slekten er utbredt i tropisk og subtropisk Asia.
Jarl av Derby

Jarl av Derby er en engelsk adelstittel. Tittelen ble først benyttet av Robert de Ferrers, 1. jarl av Derby, under dens opprettelse i 1139. Den fortsatte i Ferrers-familien fram til 6. jarl ble fratatt sine eiendommer mot slutten av regimet til Henrik III av England, og døde i 1279. Ved en ny opprettelse i 1337 ble både tittelen og Ferrers-familiens eiendommer holdt av den kongelige familie. Tittelen ble slått sammen med kronen da Henrik IV av England tiltrådte kronen. Den ble opprettet på nytt for Stanley-familien i 1485.
Jarlen av Derbys andre titler er baron Stanley, av Bickerstaffe i Palatinatsgrevskap i Lancaster (opprettet 1832), og baron Stanley av Preston i Palatinatsgrevskap i Lancaster (opprettet 1886). Den 1. og 5. jarlene holdt også det tidligere baroniet Stanley, opprettet for den 1. jarlens far i 1456 og for tiden uten eier; 2. til 5. jarlene holdt baroniet Strange som ble opprett i 1299, for øyeblikket holdt av vicomte St Davids; og 7. til 9. jarlene holdt et annet baroni Strange, feilaktig opprettet i 1628. 
Høflighetstittelen til arvingen av tittelen er Lord Stanley.
Flere etterfølgende generasjoner Stanley-jarlene, sammen med andre medlemmer av familien har vært framtredende medlemmer av det britiske konservative partiet, og minst en historiker har antydet at denne familiens rivaliserer med familien Cecil (markiene av Salisbury) som den enkeltstående viktigste familie i partiets historie. De var i tider en av de rikeste landeierfamiliene i England.
Den berømte Stanley Cup (Dominion Hockey Challenge Cup), mesterskapstrofeet til som overrekkes vinneren av sluttspillet i Dominion of Canadas National Hockey League. Det ble presentert til Canada av Frederick Stanley, 16. jarl av Derby, — et medlem av Stanley-familien — i 1892. Lord Stanley var generalguvernør av Canada fra 1888 til 1893.
Stanley-familiens sete er Knowsley Hall, i Merseyside i England.
Alassane Diomande

Viking FK

Alassane var på prøvespill hos Viking. Han hadde fått utdelt nummer 26, og var klar til å signere kontrakt med siddisene, men det fikk han ikke. Ledelsen i Viking håpet han gikk til en annen norsk klubb, og da valgte han Alta IF.

Alta IF

Alassane debuterte mot 1.-divisjonsklubben Hødd, og scoret ett mål som sikret resultatet 2-2. Mye tyder på at han vil få spille de kommende treningskampene. Først mot Hammerfest FK, så på La Manga blant annet mot Nybergsund IL-Trysil.
Bløtkakemannen

Bløtkakemannens utvikling

Bløtkakemannen begynner som en typisk sekstiåtter, og syr seg en karakteristisk superhelt-drakt. Det er åpenbart at kritikken og satiren rammer Norges forhold til USA i den første novellen. Når Bløtkakemannen ikke er superhelt, går han under dekknavnet Van Thomassen (et spill på Fantomet).
Når vi møter Bløtkakemannen igjen fire år senere, er det åpenbart at han har fått en knekk. Drakta passer ikke lenger, og han sliter med at superkreftene ikke virker. I denne fasen begynner han med alternativt teater, og stifter en gruppe han kaller Magical Mystery Circus. Disse tilbyr samfunnskritikk og politisk satire. Midtveis begynner Bløtkakemannen på sin egen roman i novellen, og skildrer et samlivsbrudd med påfølgende hendelser.
Underveis sørger forfatteren for å markere avstand til Dag Solstads berømte manifest Vi vil ikke gi kaffekjelen vinger. Bringsværd (og Bløtkakemannen) svarer: Men det vokser i alle fall dun rundt tuten. Enhver får gjøre seg opp sin egen mening.
Den tredje novellen (1974), skildrer Van Thomassen som fange på Chateau D'If, og er en parafrase over romanen Greven av Monte Christo. Alexandre Dumas er med i fortellingen, sammen med Edmond Dantes, abbed Faria, og fire Marx Brothers, nemlig Groucho, Chico, Harpo, og Karl Marx. Satiren rammer drømmen om umåtelig rikdom, og det er til slutt Karl Marx som redder Van Thomassen fra å gå under. Novellen ender med at han svømmer sin vei, og vraker skatten på Monte Christo.
Etter å ha svømt i søtten år, kommer Bløtkakemannen endelig til Oslo, der han prøver å samle den gamle teatertroppen fra 70-årene. Mange av dem er nå middelaldrende, og noen har barnebarn. Det ender med at de svikter ham, og han må prøve å redde verden alene. Fortellingen perspektiverer samfunnsutviklingen inn på 90-tallet i Norge, og ender åpent, med at Bløtkakemannen kjemper alene mot en fiende han er alene om å se: Tidsånden, en størrelse han erkjenner at han og de andre sekstiåtterne i sin tid var med på å skape. Fortellingen slutter med et spørsmål: Vil han klare det? Vil tidene skifte?
Som en ser velger Bløtkakemannen å holde idealismen sin vedlike, selv om resten av verden sier nei. Tor Åge Bringsværd ønsker å sette fingeren på skjevheter i samfunnet med denne karakteren, og alle novellene har en åpenbart politisk brodd og slagside.
Chazara

Utseende

Middelsstore, gråbrune sommerfugler med forholdsvis smale vinger. De ligner mye på artene i slekten Hipparchia.  Oversiden er gråbrun med et hakkete, gulhvitt tverrbånd, det er to øyeflekker på forvingen men ingen på bakvingen. Undersiden er sandfarget til lysbrun med brune flekker.

Levevis

Disse artene holder til på tørre, varme, gjerne steinete steder. Larvene lever på ulike slags gras.

Utbredelse

Slekten er utbredt i varme deler av Palearktis, i Europa nord til det sørligste Tyskland.
Neorhamnusium

Utseende

Middelsstore (17-23 millimeter), avlange, brunrøde trebukker. Antennene er tynne og litt kortere enn kroppen. Hodet og pronotum er forholdsvis små, dekkvingene brede med rettvinklede "skuldre", jevnbrede, litt sprikende bakerst. Hodet er firkantet, pronotum har en lang pigg på hver sidekant og et par runde knøler på ryggen. Beina er svarte, middels lange og slanke.

Levevis

De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Slekten er utbredt i Kina.
Anja Øyen Vister

Anja Øyen Vister (født 1978) er en norsk elektronika/pop-artist under artistnavnene Anja og Anji. Med låten «Hush, Hush» ble hun kåret til Årets Urørt-artist i 2005. Hun er også vokalist i det elektronikabaserte bandet Flunk som blant annet er blitt brukt i TV-serien The O.C..
Habanera

Komponister som har brukt habanera

Den tidligst identifiserte habanera er La Pimienta som finnes i en samling fra 1836. 
Den første store hit-en var La Paloma av Sebastian Yradier, som har gjort at den gjerne forbindes med Spania. En annen kjent habanera er fra operaen Carmen (1876) av Georges Bizet , men den er også inspirert av Yariders habanera El Arreglito. 
I 1885 inkluderte Jules Massenet dansen i en ballett i operaen Le Cid for å gi spansk koloritt til musikken. 
Maurice Ravel skrev en Vocalise-Étude en forme de Habanera, Camille Saint-Saëns sin  Havanaise for violin og orkester spilles på konserter og gis ut på plate også i dag.
Leptalina unicolor

Utseende

En liten, brun smyger.
På undersiden har bakvingen en bred, hvit strek.

Levevis

Larvene lever trolig på gress (Poaceae).

Utbredelse

Arten er utbredt i Øst-Asia, der den er kjent fra det østlige Kina, Amur-området i Russland, Korea og Japan.
Baltic Coal Terminal

Baltic Coal Terminal er et bransjeselskap som eier kullterminalen i Ventspils, Latvia.
Årlig kapasitet på terminalen er fem millioner tonn kull. Etter annen byggefase vil kapasiteten bli ti millioner tonn kull per år.

Selskapet

JSC Baltic Coal Terminal er et aksjeselskap ble etablert i januar 2005 og eies av Ventspils Tirdzniecības Osta (Ventspils Commercial Port) og LLC Indteс Baltic Coal, et datterselskap av Indtec Finanse B.V., som eier den russiske kullgruven Zarechnaya i Kuznetskbassenget.
Trilaccodea

Utseende

Nokså små (5-8 millimeter), brede, ovale, matte, mer eller mindre svarte skjoldbiller. Dekkvingene framhjørner er betydelig framskytende. Dekkvingene, men ikke pronotum, har utvidete sidekanter slik at de blir omtrent dobbelt så brede som pronotum. Hodet er ganske lite, antennene forholdsvis korte. Pronotum er avrundet firkantet, dekkvingene halvsirkel- til pilespissformede, med noe framskytende "skuldre". Sett fra siden er de noe pyramideformede. Beina er nokså korte.

Levevis

Larvenes vertsplanter er ukjente.

Utbredelse

Slekten er utbredt fra Colombia og Venezuela i nord til Bolivia i sør.
Taping-demningen

Taping-demningen er en demning med et vannkraftverk i elva Taping, ei sideelv til Irrawaddy, i Myanmar (Burma). Utbyggingen startet i 2008 og anlegget stod ferdig i 2010.
Totalt installert vannkrafteffekt er 240 MW.
Vanguard (synthesizer)

Vanguard er en virtuell analog synthesizer som er laget av reFX. Vanguard kombinerer den gode gamle analoge synthesizer ideen med den siste teknologien. Vanguard har 12 forskjellige typer oscillatorer og en mengde med filter.